
Z A P I S N I K

s 16. sjednice Vijeća Gradske četvrti Sesvete, održane 20. rujna 2022 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Željko Blažinović, Ivan Dokša, Damir Grgić, Željko Grbavac, Zorica Gregurić, Mihaela Husić, Stjepan Kezerić, Matija Kralj, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović 

Nenazočni članovi Vijeća Gradske četvrti Sesvete: 
Nives Curić, Ivan Krivačić
Nazočni radno, gosti i predstavnici tiska:
- Višnja Kljajić - članica Vijeća Mjesnog odbora Gajišće
- Zvonko Rumenjak- član Vijeća Mjesnog odbor Jelkovec
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 17 članova Vijeća. Dalje navodi da je članovima Vijeća e-poštom poslan zapisnik s 15. sjednice Vijeća. Upitao je imaju li primjedbi na zapisnik.

Primjedbi na zapisnik nije bio te je isti usvojen jednoglasno. 

Predsjednik je potom iznio prijedlog dnevnog reda 16. sjednice Vijeća Gradske četvrti Sesvete, te navodi da Željko Grbavac predlaže dopunu dnevnog reda o izmjeni člana u radnom tijelu Vijeća Gradske četvrti Sesvete.

Potom je dao dopunjeni dnevni red na glasanje.

Članovi Vijeća nemaju primjedbi na dopunu dnevnog reda te je isti usvojen jednoglasno.

DNEVNI RED :

1. Prijedlog zaključka o izmjeni Plana komunalnih aktivnosti Gradske četvrti Sesvete u 2022.
2. Prijedlog zaključka na zahtjev Zoran Vranješ za dostavu pitke vode cisternom – davanje mišljenja
3. Prijedlog zaključka o izmjeni člana u radnom tijelu Vijeća Gradske četvrti Sesvete
4. Razno

/ Prelazi se na rad po dnevnom redu /



Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2022.

	Stjepan Kezerić navodi da je svima dostavljen prijedlog zaključka o izmjeni Plana komunalnih aktivnosti Gradske četvrti Sesvete u 2022. Zatim pojašnjava da su akcije Podružnice Zagrebačke ceste usklađeni s pristiglim troškovnicima i narudžbenicama te su izbačene akcije koje se neće stići realizirati do kraja godine te će iste biti prioritet za slijedeću godinu. Potom je otvorio raspravu.
	U konstruktivnoj raspravi oko pojedinih akcija iz Plana komunalnih aktivnosti Gradske četvrti Sesvete u 2022. g. sudjeluju Magdalena Kozarić Špoljarić, Matija Kralj, Željko Grbavac, Ivana Vladimira Petric i Stjepan Kezerić. 

Nakon rasprave, članovi Vijeća su glasovali te je većinom glasova, s 12 glasova „za“ 3 protiv i 2 suzdržan glas donijelo.

Zaključak
o izmjeni Plana komunalnih aktivnosti Gradske četvrti Sesvete u 2022.

/ Zaključak se prilaže zapisniku sjednice/


Ad 2) Prijedlog zaključka na zahtjev Zoran Vranješ za dostavu pitke vode cisternom – davanje mišljenja
	
	Stjepan Kezerić navodi da je na temelju prethodnog izvida terena od strane Vijeća Mjesnog odbora Dobrodol, podnositelju zahtjeva za dovoz neophodne količine pitke vode, Vijeće Mjesnog odbora Dobrodol dalo pozitivno mišljenje o traženom. Potom je otvorio raspravu.

	Daljnje rasprave nije bilo, te je Vijeće jednoglasno donijelo. 

Zaključak
o davanju mišljenja na zahtjev Zoran Vranješ za dostavu pitke vode cisternom

/ Zaključak se prilaže zapisniku sjednice/

Ad 3) Prijedlog zaključka o izmjeni člana u radnom tijelu Vijeća Gradske četvrti Sesvete

	Stjepan Kezerić predlaže da se na prijedlog Željka Grbavca nadopuni Povjerenstvo za promet, ceste, nogostupa, puteve i asfaltne površine s trećim članom Vijeća Katarinom Petrović  zbog smrti člana Vijeća Ante Plazonića koji je ujedno bio i član predmetnog povjerenstava.

Daljnje rasprave nije bilo, te je Vijeće jednoglasno donijelo. 

Zaključak
o izmjeni člana u radnom tijelu Vijeća Gradske četvrti Sesvete

/ Zaključak se prilaže zapisniku sjednice/


Ad 4) Razno

Stjepan Kezerić otvorio je raspravu.
Vladimir Marić navodi da prokišnjava krov u prostoru mjesne samouprave u Novom Brestju te navodi da se isti treba prenamijeniti za potrebe dječjeg vrtića sa čim stanovnici Mjesnog odbora Novo Brestje nisu suglasni. Smatra da bi se trebao sanirati krov jer gradska imovina propada bez obzira u koju svrhu će se koristiti. 
Stjepan Kezerić navodi da je Vijeće Mjesnog odbora Novo Brestje zatražilo sanaciju krova te da je isto proslijeđeno prema nadležnom gradskom uredu. Također navodi da se planira prenamjena prostora mjesne samouprave u područni objekt dječjeg vrtića te isti nije moguće sada sanirati dok Grad Zagreb ne donese konačnu odluku oko prenamjene. Zatim navodi da je bio pozvan na sastanak sa zamjenicom gradonačelnika gospođom Danijelom Dolenec i predsjednikom Vijeća Mjesnog odbora Sesvetska Sela, vezano za prenamjenu objekta mjesne samouprave u Sesvetskim Selima u dječji vrtić. Na sastanku je dogovoreno da se isti neće prenamijeniti za potrebe dječjeg vrtića jer bi samo uređenje istog bilo preskupo već se planira projektirati i izgraditi novi objekt na postojećoj lokaciji te da će dječji vrtić biti u prizemlju, a na katu bi bio prostor mjesne samouprave. 
Matija Kralj postavio je upit vezano za prenamjenu prostora mjesne samouprave u Popovcu.
Stjepan Kezerić odgovorio je da se još za sada ne zna da li će se isti prenamijeniti.

/ Petar Bajan odlazi sa sjednice u 18,28/
/ Željko Blažinović odlazi sa sjednice u 18,28/

Vladimir Marić navodi da nije zadovoljan drugim odgovorom tvrtke HŽ Putnički prijevoz d.o.o. na dopis koji smo im uputili i zatražili da se brzi vlakovi zaustavljaju u Sesvetama te traži sastanak s HŽ putničkim prijevozom. 
Stjepan Kezerić odgovorio je da će se tražiti sastanak s HŽ putničkim prijevozom.
Željko Grbavac također izražava nezadovoljstvo odgovorom tvrtke HŽ Putnički prijevoz d.o.o. te predlaže da se imenuju koordinatori za rješavanje problematike vezano za željeznički prijevoz. Također navodi da se još nije krenuo raditi vrtić u Sesvetskom Kraljevcu za koji se godinama govori da će se izgraditi, radovi na produžetku Branimirove ulice također nisu započeli smatra da bi se trebao odrediti koordinator koji će mjesečno ići na sastanke sa gradonačelnikom vezano za produžetak Branimirove ulice ili da se organizira građanski neposluh kako bi se možda nešto pokrenulo. 
Stjepan Kezerić navodi da se slaže sa imenovanjem koordinatora za rješavanje problematike željezničkog prijevoza. Za koordinatore se imenuju Željko Grbavac, Vinko Batinić i Vladimir Marić.
Ivana Vladimira Petric apelira da je neshvatljivo da privatnik gradi dječji vrtić, a Grad Zagreb onda plaća veliki najam istom. Također navodi da prostor mjesne samouprave u Novom Brestju osim što ima problema sa samim objektom dodatno je još sporno rješavanje imovinsko - pravnih odnosa čestice oko objekta, koja je zelena površina i dio je u privatnom vlasništvu. 
Stipe Jurić navodi da je dio čestice iza doma u vlasništvu Grada Zagreba te je Vijeće Mjesnog odbora Novo Brestje zatražilo ograđivanje istog i postavu klupa, ali sada nije moguće ništa raditi dok se ne donese konačna odluka oko prenamjene istog. U slučaju da će se ići u prenamjenu prostora mjesne samouprave u područni objekt dječjeg vrtića, pretpostavka je da će Grad Zagreb urediti zelenu površinu koja je u njegovom vlasništvu u dječje igralište. 
Vinko Batinić navodi da nije optimističan da će se asfalterski radovi završiti do kraja godine. Postavio je upit kada se planiraju završiti asfalterski radovi u Starom Brestju, Novom Brestju i Sesvetskom Kraljevcu. 
Stjepan Kezerić navodi da prema zadnjim informacijama od Podružnice Zagrebačke ceste radovi u Starom Brestju, Novom Brestju i Sesvetskom Kraljevcu se planiraju izvršiti do 15. studenog 2022. 
Stipe Jurić nadovezao se da radovi stoje u Ulici Vladimira Varlaja, u Starom Brestju zato što se građani predmetne ulice ne mogu dogovoriti da li žele da im se asfaltira ove godine predmetna ulica sa bankinama ili će čekat iduću godinu da se radi idejni projekt i izvedu radovi sa slivnicima i kanalicama. 
Matija Kralj apelira da sa izgradnjom dječjeg vrtića u Kašini se neće riješiti problem sjevernog dijela Gradske četvrti Sesvete, te smatra da bi se kod izmjene Urbanističkog plana uređenja Soblinec svakako trebalo razmišljati o izgradnji još jednog vrtića kao i da se razmotri potreba za dječjim vrtićima na području Belovara i Adamovca. Također je zamolio da se pošalje upit kada će biti završena željeznička postaja u Sesvetskoj Sopnici.
Stjepan Kezerić odgovorio je da će koordinatori na sastanku sa HŽ infrastrukturom postaviti pitanje željezničke postaje Sesvetska Sopnica.
Matija Kralj zatražio je da se pošalje upit što je sa dogradnjom Osnovne škole Kašina jer postoji gotovi projekt.  
Stjepan Kezerić odgovorio je da će zatražiti sastanak sa ravnateljima osnovnih škola idući tjedan u Gradskom uredu za obrazovanje, sport i mlade na temu dogradnje osnovnih škola Luka, Sesvete, Sesvetska Sela te će se nadodati i dogradnja Osnovne škola Kašina.
Ivan Dokša navodi da je gradonačelnik obećao kada je posjetio Vugrovec da će se dograditi škola Kašina. 
Matija Kralj poziva sve da potpišu peticiju glazbene škole te je zatražio da se pošalje upit vezano za uređenje glazbene škole. 
Stjepan Kezerić navodi da je potrebno izmijeniti Generalni urbanistički plan Sesvete da bi se mogla urediti glazbena škola na području bivše tvornice Sljeme. 
Stipe Jurić nadovezao se da je projektant u službenom dopisu naveo da zbog trenutnih postavki GUP-a Sesveta nije moguće ishoditi građevinsku dozvolu te je nadležni gradski ured također potvrdio isto.
Zorica Gregurić navodi da nije optimist oko održavanja sastanka sa HŽ putničkim prijevozom te smatra da bi se trebala zatražiti potpora stanovnika Sesveta i izaći u javnost sa traženim. 
Stjepan Kezerić navodi da su izabrani koordinatori koji će otići na sastanak sa HŽ putničkim prijevozom. 

/ Marko Brkić odlazi sa sjednice u 18,39/

Magdalena Kozarić Špoljarić postavili je upit da li se može sanirati krov na Narodnom sveučilištu Sesvete.
Stjepan Kezerić navodi da se treba naći stručnjak koji će ustanoviti gdje je potrebno sanirati krov te će se odobriti sredstava da se sanira isti. 
Stipe Jurić nadovezao se da postoji troškovnik od 2020. g. te se mora izvidjeti po trenutnom stanju krova da li je moguće isti troškovnik iskoristiti ili bi se trebao izraditi novi. 
Magdalena Kozarić Špoljarić navodi da je potrebno riješiti mjeru roditelj odgajatelj za koju se mjesečno izdvaja u visini jednog novog objekta dječjeg vrtića. 
Matija Kralj nadovezao se da je u planu ove gradske vlasti prema službenim dokumentima izgradnja dva dječje vrtića i to u Kašini i Sesvetskom Kraljevcu tako da je i mjera roditelj odgojitelj ukinuta bilo bi sredstava, ali ne bi se gradili vrtići na području Gradske četvrti Sesvete.
Katarina Petrović zatražila je status rekonstrukcije Jelkovečke ceste u zoni križanja sa željezničkom prugom s obzirom da je prije više od pola godine rečeno da je ishođene lokacijske dozvole u tijeku. 
Stjepan Kezerić odgovorio je da će koordinatori postaviti to pitanje na sastanku s HŽ infrastrukturom. Zatim je pojasnio da je održano puno sastanka na tu temu te tvrtka HŽ Infrastruktura d.o.o. nema interes za isto. 
Damir Pigac postavio je upit zašto su se na dječjem igralištu u Ulici Blage Zadre, na području Mjesnog odbora Sesvetska Sela prebacile određene dječje sprave, a klackalica i tobogan nisu premjestili na novu lokaciju.
Stipe Jurić odgovorio je da su sprave još davno bile postavljanje na privatnom zemljištu od zgrade te je Podružnica Zrinjevac napravila projekt na gradskom zemljištu i sprave su izmještene koje mogu stati na gradsko zemljište. Također pojašnjava da nije moguće neke sprave izmjestiti jer bi se oštetile. 
Stjepan Kezerić nadovezao se ako Zrinjevac procjeni da ima prostora nadodati sprave na gradskom zemljištu, iduće godine se mogu osigurati sredstva u Planu komunalnih aktivnosti Gradske četvrti Sesvete u 2023. g. 

/ Ivan Dokša odlazi sa sjednice u 18,56/

Vedran Ledinščić predlaže da se zatraži statistika od HŽ putničkog prijevoza koliko je prodanih karata na željezničkoj postaji Sesvete
Stjepan Kezerić odgovorio je da će koordinatori također postaviti pitanje na sastanku s HŽ putničkim prijevozom. 
Stipe Jurić nadovezao se da je prije par godina tražena statistika od HŽ putničkog prijevoza te je pristigao odgovor da se ne vodi evidencija koliko je prodano mjesečnih i godišnjih pokaza na pojedinoj željezničkoj postaji.
Stjepan Kezerić navodi da se krenula raditi zaštitna ograda u Dubokom jarku, most preko Vuger potoka na Zagrebačkoj cesti se također radi te u listopadu trebaju započeti asfalterski radovi u Ulici Ljudevita Posavskog.
Željko Grbavac zatražio je da se pošalje upit u kojoj fazi je izgradnja trafostanice uz gradsko groblje Markovo polje.
Stjepan Kezerić odgovorio je da će se poslati upit. 
Vinko Batinić zamolio je da se ponovi upit prema gradonačelniku Grada Zagreba g. Tomislavu Tomaševiću u kojem se traži pisano očitovanje o vrlo slaboj realizaciji Plana komunalnih aktivnosti Vijeća Gradske četvrti Sesvete od početka njegovog mandata, također se traži obrazloženje o izostanku komunalnih investicija u Sesvetama te kada planiraju započeti radove na izgradnji produžetka Branimirove po fazama.
Stjepan Kezerić odgovorio je da će se ponovit upit.

 	Daljnje rasprave nije bilo, te je Vijeće završilo s radom u 19,05.

